ZAVOD ZA HITNU MEDICINU

ZADARSKE ŽUPANIJE

23000 Zadar

Ivana Mažuranića 28

RKP 46735

MB 02766248

OIB 75046990930

Šifra djelatnosti 8621

Razina 31

Šifra županije 520

IBAN:HR66 2390 0011 1004 3409 8

Zadar, 29.01.2018.

BILJEŠKE UZ FINANCIJSKO IZVJEŠĆE

Za razdoblje 01.01.2017.-31.12.2017.

Zavod za hitnu medicinu Zadarske županije je zdravstvena ustanova sa sjedištem u Zadru, Ivana Mažuranića 28. Osnivač je Zadarska županija, Zadar, B. Petranovića 8. Ustanova je osnovana temeljem Odluke o osnivanju od 24.09.2010. Zavod je registriran u sudskom registru Trgovačkog suda u Zadru pod matičnim brojem subjekta 110026399, a s radom je započeo 1.studenog 2011. god. Osnovna djelatnost Zavoda je provođenje mjera hitne medicine na području Zadarske županije.

Financijska izvješća Zavoda usklađena su sa Zakonom o proračunu (N.N.br.87/08, 136/12 i 15/15), Pravilnikom o proračunskom računovodstvu i računskom planu (N.N. br.124/14, 115/15 i 84/16), Pravilnikom o financijskom izvještavanju u proračunskom računovodstvu (N.N. br.3/15, 93/15, 135/15, 2/17 i 28/17)

**1. Bilješke uz Bilancu**

1.1. Aktiva 20.748.203 kn

Sastoji se iz nefinancijske imovine u visini 6.262.980 kn (AOP 002) i iz financijske imovine 14.485.223 kn (AOP 063)

Nefinancijska imovina su neproizvedena dugotrajna imovina(AOP003) u iznosu 248.302 kn (zemljište u Ninu i ulaganja u zgrade HMP u Zadru i ispostavu u Benkovcu), proizvedena dugotrajna imovina (AOP007) u iznosu od 5.870.803 kn, koja se sastoji od uredske, medicinske i ostale opreme (AOP014) u iznosu od 2.979.139 kn, prijevoznih sredstva (AOP024) 2.749.712 kn i nematerijalne proizvedene imovine-projektne dokumentacije za gradnju ispostave u Ninu i adaptaciju prostora u zgradi Poliklinike OB Zadar(AOP040) 141.953 kn, te proizvedena kratkotrajna imovina (AOP058)- zalihe za obavljanje djelatnosti 99.174 kn.

Nefinancijska imovina smanjila se u odnosu na 2016.god. za 17,9% najviše zbog izostanka ulaganja u prijevozna sredstva – sanitetska vozila (AOP24) čija se vrijednost smanjila za 29,4% .

Financijska imovina (AOP063) u iznosu od 14.485.223 kn su novčana sredstava u iznosu 9.134.841 kn (AOP 064), potraživanja za prihode poslovanja 2.789.323 kn (AOP140) od kojih su najveća potraživanja od HZZO-a 2.683.651 kn (AOP 154) za glavarinu za 12.2017. i dospijevaju u 2017.god.

Rashodi budućeg razdoblja (AOP158) u iznosu od 2.424.750 kn su troškovi osiguranja imovine i zaposlenih 123.626 kn i obračunata plaća za 12.2017. koja će biti isplaćena u 01.2018 u iznosu 2.301.124 kn).

Financijska imovina se povećala u odnosu na 2016.godinu 54,0%. Od toga novac u banci (AOP65) za 88,0% jer nisu realizirane investicije koje su bile planirane: nabava sanitetskih vozila, gradnja zgrade za ispostavu u Ninu i dodatna ulaganja u zgradi Poliklinike OB Zadar. Ostala potraživanja (AOP080) su se povećala za 31,7% zbog povećanih bolovanja i ozljeda na radu koje nam refundira HZZO. Potraživanja za prihode poslovanja su se povećala 13,4%, a najviše u iznosu potraživanja od HZZO-a (AOP154) jer se početkom 2017. povećao iznos glavarine zbog nove Mreže hitne medicine.

1.2. Pasiva 20.748.203 kn

Sastoji se od obveza u iznosu od 3.018.379 kn (AOP 163) i vlastitih izvora u iznosu 17.729.824 kn (AOP 223).

Ukupne obveze (AOP 163) su 21,8% veće nego u 2016.godini, a čine ih obveze za plaću prosinac 2017. isplaćenu u siječnju 2018. godine (AOP165) u iznosu 2.249.955 kn, obveze prema

dobavljačima za materijalne rashode (AOP166) u iznosu 482.563 kn, za financijske rashode (AOP167) 1.207 kn i za nabavu nefinancijske imovine (AOP175) 281.250 kn. U navedenom nema obveza koje dospijevaju za plaćanje u 2017.god. Obveze su se povećale najviše zbog obveza za plaću za prosinac 2017., jer po novoj Mreži hitne medicine zaposleno je 10 zdravstvenih djelatnika više nego u 2016.godini.

Vlastiti izvori u iznosu 17.729.824 kn (AOP 223), koje čine vlastiti izvori iz proračuna 3.141.471 kn (AOP226), ostali vlastiti izvori 3.022.334 kn (AOP227), obračunati prihodi poslovanja (AOP240) u iznosu 2.789.323 kn (najveći iznos glavarina po ugovoru HZZO za 12.2017.) i višak prihoda (AOP 232) u iznosu od 8.776.696 kn.

Višak prihoda poslovanja iznosi 4.481.294 kn (AOP233) i višak prihoda od nefinancijske imovine 4.295.402 kn (AOP234).

Iznosi viška prihoda poslovanja i manjka prihoda od nefinancijske imovine iz Obrasca PR-RAS razlikuju se u odnosu na one iz Bilance zbog provedene korekcije rezultata, sukladno čl. 82. Pravilnika o proračunskom računovodstvu i računskom planu. Ispravljeni su međusobnim prebijanjem za iznos kapitalnih prijenosa sredstava za 502.570 kn: konto 67121 prihodi iz nadležnog proračuna za financiranje rashoda za nabavu nefinancijske imovine (decentralizirana sredstva) .

AOP 244 Izvanbilančni zapisi 1.102.152 kn sastoje se od:

* Robnih rezervi sanitetskog materijala Ministarstva zdravlja – Krizni centar u iznosu 18.421 kn
* Primljenih instrumenata osiguranja plaćanja – garancija u iznosu od 567.117 kn i
* Potencijalnih obveza po osnovi sudskih sporova u tijeku u iznosu od 516.611 kn

**2. Bilješke uz Obrazac PR-RAS**

* 1. Ukupni prihodi za izvještajno razdoblje od 01.01.-31.12.2017.god. (AOP 629) iznose 37.109.762 kn, što je više za 9,5% u odnosu na isti period 2016.god., a sastoje se samo od prihoda poslovanja (AOP 001).

Prihodi poslovanja ostvaruju se iz više izvora financiranja i to:

1. HZZO-a na temelju ugovorenih obveza 33.188.780 kn (AOP135),
2. Zadarske županije za financiranje rashoda poslovanja i posebnog programa financiranja turističke sezone u iznosu 1.288.190 kn (AOP 132),
3. iz Proračuna za decentralizirane funkcije za financiranje rashoda za nabavu nefinancijske imovine 502.570 kn
4. lokalne samouprave za financiranje pojačanog rada tijekom turističke sezone i naknada šteta s naslova osiguranja u iznosu 1.007.638 kn (AOP 116) i
5. vlastitih prihoda koji se sastoje od prihoda za pružene usluge (AOP 126) i prihoda od kamata (AOP 077), i ostalih prihoda (AOP 147) u ukupnom iznosu 1.115.526 kn

U ukupnim prihodima, prihodi HZZO-a sudjeluju sa 89,4%, prihodi od Zadarske županije iznose 3,5%, a svi ostali prihodi sudjeluju u omjeru od 7,1%.

Prihodi od HZZO-a (AOP135) su se povećali za 9,1% iz razloga što se uvođenjem nove Mreže hitne medicine, po ugovoru s HZZO-om, povećao iznos za financiranje provođenja djelatnosti hitne medicine.

Prihodi iz nadležnog proračuna Zadarske županije (AOP132) povećani su u odnosu na 2016. godinu za 108,6% i to iz razloga što sadrže prihode za financiranje turističke sezone u iznosu 512.450,00 kn, koji su se u prijašnjim godinama iskazivali kao Ostali nespomenuti prihodi (AOP116).

Prihodi iz nadležnog proračuna Zadarske županije za financiranje rashoda za nefinancijsku imovinu (decentralizirana sredstva) smanjili su se za 41,1%(AOP133) iz razloga što nismo utrošili sva odobrena sredstva za nabavu sanitetskih vozila.

* 1. Ukupni rashodi za izvještajno razdoblje iznose 33.140.549 (AOP 630) što je za 0,8% manje u odnosu na isti period 2016.god., od čega:

1. rashodi poslovanja iznose 32.125.898 kn (AOP 148), a
2. rashodi za nabavu nefinancijske imovine iznose 1.014.651 kn (AOP 341).

Učešće rashoda u ukupnim rashodima:

Rashodi za zaposlene (AOP 149) 24.909.000 kn 75,2%

Materijalni rashodi (AOP 160) 7.200.956 kn 21,7%

Financijski rashodi (AOP 193) 15.942 kn 0,1%

Rashodi za nabavu nefinancijske imovine(AOP 334) 1.014.651 kn 3,0%

Ukupni rashodi 33.140.549 kn 100,0%

U rashodima poslovanja najveći udio odnosi se na rashode za zaposlene u iznosu od 24.909.000 kn (AOP 149), što je povećanje u odnosu na isti period prošle godine za 6,2%. Prosječan broj zaposlenika na osnovu ukalkuliranih sati rada u 2017.god bio je 185 i povećao se u odnosu na 2016.god. kada je bio 176. U 2017. godini po novoj Mreži hitne medicine zaposleno je 10 zdravstvenih djelatnika više nego u prethodnoj godini.

Materijalni rashodi iznose 7.200.956 kn (AOP 160), što je u odnosu na isto razdoblje 2016.god. neznatno povećanje za 1,9%, u kojem iznosu najveći udio imaju usluge 3.936.277 kn (AOP 174), te rashodi za materijal i energiju 1.977.298 kn (AOP 166).

Rashodi za materijal i energiju povećani su u odnosu na isto razdoblje u prošloj godini za 5,0%. Najveće povećanje od 32,8% se odnosi na rashode za materijal i sirovine, tj. lijekove i potrošni sanitetski materijal (AOP168).

Rashodi za usluge ne odstupaju u odnosu na 2016.god., a odnose se najviše za usluge tekućeg i investicijskog održavanja (kvarovi i štete na vozilima) i zdravstvene (AOP180) i intelektualne i osobne usluge (AOP181) koje se odnose uglavnom na troškove pripravnosti medicinskog osoblja na punktovima pripravnosti na otocima prema ugovoru sa HZZO-om.

Financijski rashodi se odnose na bankarske usluge u iznosu od 15.942 kn (AOP 208).

Rashodi za nefinancijsku imovinu u iznosu od 1.014.651 kn (AOP 334) manji su u odnosu na 2016.god. 64,5%, iz razloga što nismo realizirali planirane nabavke sanitetskih vozila, gradnju ispostave u Ninu i adaptaciju prostora u zgradi Poliklinike OB Zadar kako smo planirali.

* 1. Višak prihoda raspoloživ u slijedećem razdoblju iznosi 8.776.696 kn (AOP 635), a sastoji se od:

1. viška prihoda tekuće godine 3.969.213 kn (AOP 631) i
2. viška prihoda prenesenog iz ranijih godina u iznosu od 4.807.483 kn (AOP 633).

**3. Bilješke uz Obrazac RAS-funkcijski**

Ukupni rashodi u 2017.god. u iznosu od 33.140.549 kn (AOP 091) manji su u odnosu na 2016.god. za 0,8% i svi su utrošeni u funkciji djelatnosti hitne medicine.

**4. Bilješke uz Obrazac OBVEZE**

Ukupne obveze na dan 01.01.2017.god. iznosile su 2.282.969 kn (AOP 001), a na kraju izvještajnog razdoblja, odnosno 31.12.2017.god. iznose 3.018.379 kn (AOP 036), a odnose se uglavnom na plaću za 12.2017.godine. Sve obveze dospijevaju za plaćanje u 2018. god, a dospjelih obveza na dan 31.12.2017.god. nema.

**5. Bilješke uz Obrazac P-VRIO**

Promjene u vrijednosti obujmu proizvedene dugotrajne imovine odnose se na

1. smanjenje vrijednosti (AOP005)– rashod proizvedene dugotrajne imovine u iznosu od 15.227 kn (rashod dotrajale opreme)
2. povećanje obujma (AOP021) -prijenos medicinske opreme u iznosu od 30.403 kn (donacija Zadarske županije)

Ravnatelj:

Predrag Orlović, dr.med. v.r.